এটা আমাদের কাছে স্পষ্ট যে, সমাজের পুৃঁজিবাদী শ্রেণি তাদের ভোগের জন্য, লালসা-লিপ্সা বা বেপরোয়া চাহিদা মেটানোর জন্য কিংবা সম্পদ আহরণের জন্য অপেক্ষাকৃত দুর্বল এ নারীদের ব্যবহার করছে। তাদের কোমল দেহকে নিয়ে করছে রমরমা ব্যবসা। সমাজের অন্যান্য প্রতিষ্ঠিত নারীদের মত আজ তাদেরও অধিকার ছিল বাঁচার, স্বপ্ন দেখার, সমাজে স্বাভাবিকভাবে চলার। কিন্তু, পুঁজিবাদীদের রক্ত চক্ষু এড়িয়ে তারা চলতে পারছেনা। পারছেনা স্বাভাবিক জীবন-যাপন করতে। ভোগবাদীদের ভোগ্যপণ্য হতে বাধ্য হচ্ছে।